Το 2015 ήταν μια χρονιά που χαρακτηρίζεται πλέον ως ορόσημο στην ιατρική εκπαίδευση των φοιτητών ιατρικής στην Ελλάδα. Η διοργάνωση του 1st ABCS3 ήρθε για να φέρει κοντά πάνω από 250 φοιτητές, 10+ Πανεπιστημιακές κλινικές μαζί με δεκάδες καθηγητές και εκπαιδευτές.Η μεγάλη και θερμή αποδοχή της πρώτης αυτής προσπάθειας μας έδωσε το κίνητρο και την αυτοπεποίθηση ώστε να επενδύσουμε στην οργάνωσή του, καθιερώνοντάς το σήμερα ένα σταθερό σημείο συνάντησης της ιατρικής πανεπιστημιακής κοινότητας κάθε χρόνο στη Θεσσαλονίκη.Το ABCS3 έμμελε να γίνει θεσμός στην ιατρική εκπαίδευση.

Σήμερα, 4 χρόνια μετά, έχοντας συγκεντρώσει την εμπειρία των προηγούμενων ετών σε συνδιασμό με τις νέες ιδέες, τη φαντασία και τη δημιουργικότητα της ομάδας μας, βρισκόμαστε προ των πυλών του 4th ABCS3. Οι διαδραστικές διαλέξεις επειγόντων περιστατικών, οι βασικές κλινικές δεξιότητες (Clinical Skills) αλλά και τα αναβαθμισμένα κλινικά σενάρια προσομοίωσης (Clinical Scenarios) στο σύγχρονο περιβάλλον του τμήματος επειγόντων περιστατικών του ΓΝΘ Παπαγεωργίου έρχονται για να εξασφαλίσουν την υψηλή ποιότητα του σεμιναρίου συντελόντας με αυτόν τον τρόπο στη διαμόρφωση μιας ολοκληρωμένης εκπαιδευτικής εμπειρίας.Παράλληλα, η προσθήκη φέτος για πρώτη φορά ενός νέου session εκπαίδευσης με σενάρια προσομοίωσης προ-νοσοκομειακής φροντίδας (Pre Hospital Scenarios) με την ταυτόχρονη προβολή νέων τεχνολογιών στην Ιατρική Εκπαίδευση (Virtual Reality) συνιστούν το 4th ABCS3 καλύτερο από ποτέ δίνοντας την δυνατότητα στον φοιτητή να συμφιλιωθεί με τον πλέον βιωματικό τρόπο στην έννοια του επείγοντος από την θεωρία έως την πράξη.

Όλο αυτό το εγχείρημα δεν θα μπορούσε να λάβει σάρκα και οστά χωρίς αυτήν την ομάδα παιδιών, της ΕΕΦΙΕ Θεσσαλονίκης. Η όρεξη για δημιουργία, η ομαδική δουλειά και ο ιδιαίτερος ζήλος που επιδεικνύει αποτελούν τα συστατικά της επιτυχίας εξασφαλίζοντας με τον καλύτερο δυνατό τρόπο την υλοποίηση του σεμιναρίου. Το κοινό μας πάθος και μεράκι για την Ιατρική έρχονται να πλαισιώσουν άνθρωποι με τον ίδιο ενθουσιασμό προσθέτοντας την τεράστια εμπειρία τους. Οι καθηγητές μας.Η συμβολή τους ειναι ανεκτίμητη και τους ευχαριστούμε ιδιαιτέρως για την στήριξή τους.

Ένα ιδιαίτερο ευχαριστώ από όλους εμάς στην ΕΕΦΙΕ Θεσσαλονίκης αξίζει σε κάποιους ξεχωριστούς ανθρώπους , η βοήθεια των οποίων ήταν καθοριστική.Ευχαριστούμε τους Καθηγητές κ.Καραγιάννη και κ.Τσουλφά, την κα.Παρισιάνου, την κα Φυντανίδου, το alumni μας με προεξάρχοντες τον κ.Παντελίδη, τον κ.Ιμπριάλο και τον κ.Σιδερή και φυσικά όλους τους χορηγούς μας που πίστεψαν σε αυτήν μας την προσπάθεια.

Σας καλωσορίζουμε στο 4th ABCS3 – Applied Basic Clinical Seminar with Scenarios for Students με την ελπίδα να μοιραζόμαστε το ίδιο χαμόγελο ικανοποίησης όταν πέσει η αυλαία.

Με εκτίμηση,

Γεώργιος Λαλές, Πρόεδρος Οργανωνικής Επιτροπής, Πρόεδρος ΕΕΦΙΕ | Παράρτημα Θεσσαλονίκης

Χρήστος Μήτας, Υπεύθυνος εξοπλισμού, Γραμματέας ΕΕΦΙΕ | Παράρτημα Θεσσαλονίκης